

**РЕПУБЛИКА БЪЛГАРИЯ**

**МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ**

**ОБЛАСТНА ДИРЕКЦИЯ „ЗЕМЕДЕЛИЕ“ - ПЕРНИК**

**З А П О В Е Д**

**№ РД-04-141/17.06.2021г.**

На основание чл. 47ж от ППЗСПЗЗ, Заповед № РД 46-122/22.03.2021 г. и писмо

изх. № 66-1826/03.06.2021 г. на министъра на земеделието, храните и горите

**Н А Р Е Ж Д А М:**

І.Откривам първа тръжна сесия за отдаване под наем и аренда на свободните земеделски земи от държавния поземлен фонд (ДПФ) в област Перник с начин на трайно ползване „ниви“ за отглеждане на едногодишни полски култури и многогодишни фуражни култури за срок от пет стопански години и имоти с НТП „изоставена орна земя“ за отглеждане на едногодишни полски култури за срок от една стопанска година. Обект на търга са имотите от ДПФ, подробно описани в приложените списъци, неразделна част от заповедта.

ІІ.Търгът ще се проведе с тайно наддаване.

ІІІ.Право на участие в търга имат физически лица, кооперации, еднолични търговци и юридически лица, регистрирани по Търговския закон, които:

1.са регистрирани като земеделски стопани;

2.не са лишени от правото да упражняват търговска дейност;

3.не са обявени и не се намират в производство за обявяване в несъстоятелност;

4.не се намират в ликвидация;

5.нямат неизплатени суми по чл. 34, ал. 6 и 8 ЗСПЗЗ, неизплатени суми за земите по чл. 37в, ал. 3, т. 2 ЗСПЗЗ, освен ако компетентният орган е допуснал разсрочване или отсрочване на задължението;

6.нямат прекратени договори за ползване на земи от държавния поземлен фонд поради неиздължаване на паричните задължения по тях и нямат просрочени задължения към Държавен фонд "Земеделие";

7.нямат качеството на "свързани лица" по смисъла на Търговския закон с лице, което не отговаря на изискването по т. 5 и 6.

8.сами или чрез свързани лица по смисъла на Търговския закон и свързани предприятия по смисъла на Закона за малките и средните предприятия, извършващи стопанска дейност, обработват не повече от 10 000 дка земеделска земя, независимо от формата на стопанисване или вида собственост.

9.нямат парични задължения към държавата.

ІV.Депозитът за участие в търга е 20% от началната тръжна цена, умножена по площта на имота. Депозитът се внася до 17.30 ч. на 19.07.2021 г. по банков път**:**

**Банка - ОББ АД; IBAN BG49UBBS80023300251910; BIC UBBSBGSF;**

**Получател - ОД „Земеделие“- Перник.**

V.Цената се заплаща в български лева, по банков път, по ред и условия, определени в договора за аренда.

VІ.Документи за участие в търга се предоставят в ОД „Земеделие” – Перник с адрес: гр. Перник, Синдикален дом, 8 етаж, всеки работен ден от 9.00 до 17.30 часа в срок до 19.07.2021 г. вкл.

VІІ.Документите за участие в търга се подават в ОД „Земеделие” – Перник с адрес: гр. Перник, Синдикален дом, 8 етаж, всеки работен ден от 9.00 до 17.30 часа в срок до 19.07.2021 г. вкл.

VІІІ.Информация за земите от ДПФ, обект на търга, както и образците на документите за участие в търга са изложени в ОД „Земеделие” – Перник, на интернет страницата на дирекцията и в общинските служби по земеделие – за имотите от ДПФ на територията на съответната община.

ІХ.Първата тръжна сесия ще се проведе на 21.07.2021 г. от 10.00 часа в сградата на ОД „Земеделие” – Перник с адрес: гр. Перник, Синдикален дом, 8 етаж, в присъствие на кандидатите.

Х.В случаите, когато от няколко участници е предложена една и съща цена за даден имот, между тях се провежда търг с явно наддаване с начална цена - предложената от кандидатите цена.

**АННА ЦВЕТКОВА …………/п/.………….**

**ДИРЕКТОР НА ОД “ЗЕМЕДЕЛИЕ“-ПЕРНИК**